Szakadékba zuhant egy utasokkal teli busz Peruban, sok a halott
Még sosem volt 1000 fő fölött az új esetek száma. Elhunyt nyolc beteg.
Legkevesebb 23 ember meghalt, mert szakadékba zuhant egy utasokkal teli busz Peruban – közölte kedden az Ene nevű helyi tévé.

A beszámoló szerint a baleset az ország délkeleti részén található Cuzco megye Chumbivilcas területén történt előző este. A busz egy hegyvidéki úton lesodródott az útról és a mintegy 200 méteres mélységbe zuhant.

Az előzetes adatok szerint a szerencsétlenséget az okozta, hogy a busz előzőleg egy autóval ütközött. Ez utóbbi sofőrje elmenekült a helyszínről. Az első hírekben még csak hét halottról írt a helyi sajtó.

Az Andok meredek útjain gyakoriak a közlekedési balesetek, amelyek okai közé tartozik a gépjárművek elégtelen karbantartása, a gyorshajtás és a vakmerő vezetés is.

(MTI)
Nagyvilág